Dragi učenici i profesori,

Pozivamo Vas na Božićni sajam koji će se održati u petak 16. prosinca 2016. godine od 10,00 do 13,00 sati na Veloj placi u gradu Krku. Božićni sajam bit će organiziran kao buvljak na kojem će se prodavati i kupovati rabljene stvari. Pozivamo Vas da donirate stvari koje Vam ne trebaju i pomognete u prikupljanju predmeta za prodaju na sajmu. Prikupljaju se: knjige, slikovnice, igračke, nakit, suveniri, božićni ukrasi i drugo. Prikupljene stvari možete dostaviti u školsku knjižnici do četvrtka 15. prosinca 2016. godine. Uz navedeno, na Božićnom sajmu prodavat će se kišobrani koje su učenici oslikavali tijekom mjeseca prosinca u projektu Otvoreni kišobran te će biti organizirana čajanka i prodaja čajeva od šipka koje su priredili učenici 1. HTT razreda. Sav prihod Božićnog sajma bit će doniran u humanitarne svrhe. Zavirite u svoj ormar i srce, riješite se nepotrebnih stvari, a usput pomognite onima kojima je pomoć potrebna.